नवंबर 2008 को मुंबई में हुए चरमपंथी हमलों के एकमात्र जीवित हमलावर अजमल आमिर कसाब को गुरुवार को मुंबई की एक विशेष अदालत ने फांसी की सज़ा सुनाई है. कसाब को भारतीय दंड संहिता की चार धाराओं के अंतर्गत फांसी की सज़ा सुनाई गई है जबकि एक धारा के अंतर्गत उम्रकैद की सज़ा सुनाई है. विशेष अदालत के जज टहिलायनी ने फैसला सुनाते हुए कहा कि कसाब एक किलिंग मशीन है और अगर उसके खिलाफ मौत की सज़ा नहीं सुनाई जाती है तो लोगों के न्याय पर से विश्वास उठ जाएगा.